Svein Ludvigsen

Svein Harald Ludvigsen (født 1946) er en norsk tidligere politiker. Han har hatt flere høytstående politiske verv og stillinger. Blant annet har han vært fiskeri- og kystminister, stortingsrepresentant, fylkesmann og 2. nestleder i partiet Høyre.

Ludvigsen var innvalgt på Stortinget fra Troms 1989–2001, 2. nestleder i Høyre 1990–1991 og fiskeri- og kystminister i Kjell Magne Bondeviks andre regjering 2001–2005. På Stortinget var han leder i Stortingets næringskomité 1993–1997 og visepresident i Lagtinget 1997–2001. Før han ble innvalgt på Stortinget var Ludvigsen lokalpolitiker og banksjef i SpareBank 1 Nord-Norge i Tromsø.

Han ble utnevnt til fylkesmann i Troms 31. august 2001,Offisielt fra statsråd 31. august 2001 men tiltrådte først 17. januar 2006.Svein Ludvigsen tiltrer som fylkesmann i Troms Han gikk av sommeren 2014, da han fylte 68 år.

Den 4. juli 2019 ble han av Nord-Troms tingrett dømt til fem års fengsel for å ha misbrukt sin stilling til å skaffe seg seksuell omgang med tre unge menn i en sårbar situasjon.

 Statsråd 
Ludvigsen ble utnevnt til fiskeriminister og leder av Fiskeridepartementet under Kjell Magne Bondeviks andre regjering den 19. oktober 2001. Det ble reist spørsmål ved hans habilitet som fiskeri- og kystminister fordi hans bror, Kåre Ludvigsen, var nestleder av Norges Sildesalgslag og eide flere fiskefartøyer.Pressemelding fra Statsministerens kontor 30. oktober 2001

I mars 2003 la fiskeriminister Svein Ludvigsen frem en stortingsmelding med forslag om kondemnering av fiskebåter under femten meter.https://www.regjeringen.no/no/dokumenter/stmeld-nr-20-2002-2003-/id196673/sec8

Fiskeriminister Svein Ludvigsen ga fiskebåtrederne anledning til å kjøpe seg evigvarende kvoter og ignorerte havressurslovenhttps://lovdata.no/dokument/NL/lov/2008-06-06-37 som vektlegger at uttaket av marine ressurser skal bidra til sysselsetting og bosetting i kystsamfunnene. Reidar Nilsen (daværende leder av Norges Fiskarlag) reagerte negativt, og hevdet at videresalg av kvotene til de store fiskebåtrederne ville frata de små kystsamfunnene livsgrunnlaget, fordi det meste av fisken da ville bli solgt direkte til utlandet i stedet for å føres i land lokalt på norskekysten. Han påpekte også den etiske problemstillingen ved å selge for evig og alltid en naturressurs som er et nasjonalt fellesgode og en råvare som det er begrenset tilgang på. Utbryterforeningen fra Fiskarlaget, Norges Kystfiskarlag, fremholdt at det ble skapt en markedssituasjon ved evigvarende kvoter som var konkurransehemmende og favoriserte enkelte store aktører. I 2007 endret daværende fiskeriministr Helga Pedersen lengden på kvotene til 20 eller 25 år.

Fiskeridepartementet skiftet navn til Fiskeri- og kystdepartementet den 18. juni 2004. Ludvigsen forble sjef for departementet frem til 17. oktober 2005, etter at regjeringen mistet støtte i Stortinget etter stortingsvalget 2005.

 Frimurer 
Ludvigsen var medlem av Den Norske Frimurerorden, men ble passivt medlem da han ble utnevnt til statsråd i 2001 for å unngå situasjoner hvor medlemskapet kunne føre til diskusjon om hans habilitet.Pressemelding fra Fiskeridepartemenet 26. oktober 2001

Etter at han gikk av som statsråd i 2005 søkte han to år senere på nytt om medlemskap i frimurerordenen og ble tatt opp i Tromsø Provincialloge i 2008.NTB: Vil bli frimurer igjen, nrk.no, 24. januar 2007 Fra 2013 var han frimurer av 10. grad.

I januar 2018 ble han suspendert fra Den Norske Frimurerorden etter å ha blitt siktet for seksuelle overgrep.NTB: Svein Ludvigsen suspendert fra frimurerlosjen, nrk.no, 29. november 2018 Per Trygve Kongsnes, provincialmester i Tromsø Provincialloge – som også er medlem av Det Høye Råd (øverste organ i Den Norske Frimurerorden), uttalte 29. november 2018 at suspensjonen ville omdannes til ekskludering dersom han ble dømt etter tiltalen. 29. januar 2020 besluttet ordenens stormester å utelukke Ludvigsen som medlem av Frimurerordenen.

 Kommandør av St. Olavs orden 
Ludvigsen ble utnevnt til kommandør av St. Olavs orden den 23. november 2005.Frank Ertesvåg: Ludvigsen kan miste St. Olavs Orden  , avisen Tromsø, 28. november 2018, oppdatert 29. november 2018 Han ble belønnet for «utmerkede fortjenester for Norge og menneskeheten», sammen med tre statsrådskolleger fra Høyre; Erna Solberg, Ansgar Gabrielsen og Kristin Krohn Devold. Utnevnelsen ble slettet 28. januar 2020, etter at dommen mot Ludvigsen for seksuelle overgrep i Nord-Troms tingrett ble rettskraftig.Slottet har slettet St. Olav Orden for Svein Ludvigsen – VG 29. januar 2020

 Straffesak 
Den 3. januar 2018 ble Ludvigsen varetektsfengslet og siktet. 11. januar 2018 ble varetektsfengslingen utvidet med fire uker, og han ble løslatt 8. februar 2018. 28. november 2018 ble det tatt ut tiltale.Tidligere minister og fylkesmann tiltalt for seksuelle overgrep – NRK. Lest 28. november 2018

Tiltalen gikk ut på at han hadde misbrukt sin stilling som fylkesmann til å skaffe seg seksuell omgang med tre muslimske menn i en sårbar situasjon. Alle tre fornærmede kom til Norge som unge asylsøkere, og traff Ludvigsen første gang mens han var fylkesmann i Troms. Tiltalen omhandlet misbruk av stilling overfor en person fra 2011 til 2014, og misbruk av stilling og/eller utnyttelse av psykisk utviklingshemming overfor en annen i mai/juni 2014. Den omhandlet også utnyttelse av to personer i sårbar situasjon til seksuelle formål, en i tiden 2011–2017 og en person sommeren/høsten 2014.

Det siste overgrepet skal ifølge politiet ha funnet sted 26. november 2017 på hotellet Scandic Grensen i Oslo. Svein Ludvigsen satt da i det regjeringsoppnevnte Hagen-utvalget, og overgrepet fant sted på Ludvigsens hotellrom dagen før et utvalgsmøte.Hans Cosson-Eide, Svein Vestrum Olsson, Dennis Ravndal, Pål Hansen: Politiet mener Ludvigsen begikk overgrep før møte i regjeringsutvalg, NRK, 30. november 2018

Rettssaken pågikk i Nord-Troms tingrett fra 11. juni til 25. juni 2019.Inghild Eriksen: Svein Ludvigsen må møte i retten i juni, nrk.no, 9. januar 2019 4. juli 2019 ble han funnet skyldig og idømt fem års fengsel og til å betale  kroner i oppreisning- og menerstatning til de fornærmede.Linda Pedersen, Petter Strøm: Svein Ludvigsen dømmes til fem års fengsel, nrk.no, 4. juli 2019, besøkt 4. juli 2019Petter Strøm: Han var kongens mann. Nå er Svein Ludvigsen dømt, nrk.no, 10. juni 2019, oppdatert 4. juli 2019

Dommen ble anket 5. august 2019.Norway ex-minister Svein Ludvigsen guilty of sexually abusing asylum seekers bbc.com, 5. juli 2019Ludvigsen anker dommen, nrk.no, 5. august 2019Njål Eivind Kleiven: Svein Ludvigsen anker dommen, 5. august 2019 27. september 2019 avviste Hålogaland lagmannsrett nesten alle ankepunkter. Det eneste punktet lagmannsretten ville behandle, var spørsmålet om Ludvigsen hadde misbrukt en asylsøkers lettere psykiske utviklingshemming til å skaffe seg sex og en eventuell straffeutmåling på dette punktet.Hanna Haug Røset: Smell for Svein Ludvigsen: Store deler av anken avvist, VG, 27. september 2019NTB: Bare deler av saken mot Svein Ludvigsen skal ankebehandles, abcnyheter.no, 27. september 2019Linda Pedersen, Petter Strøm, Elise Holdal, Vilde Kristine Malmo, Pål Hansen:Forsvarerne til Ludvigsen skuffet: – Vil bli anket til Høyesterett, NRK, 27. september 2019 Forsvarerne anket beslutningen til Høyesterett. Høyesteretts ankeutvalg avviste enstemmig denne anken 15. november 2019.Eirik Hind Sveen, Inghild Eriksen og Lisa Rypeng: Høyesterett forkaster Ludvigsen-anke, nrk.no, 15. november 2019

Ankebehandlingen av dommen i lagmannsretten var berammet til 10. februar 2020.Øystein Solvang: Ludvigsen-saken opp for lagmannsretten i februar, www.nordlys.no, 2. oktober 2019 24. januar 2020 besluttet Ludvigsen å trekke anken, og domfellelsen er dermed rettskraftig.

 Fotnoter 

 Referanser 

 Litteratur 

 Eksterne lenker 



Kategori:Norske fiskeriministre
Kategori:Høyre-statsråder
Kategori:Norske statsråder etter 1945
Kategori:Statsråder i Regjeringen Bondevik II
Kategori:Fylkesmenn i Troms
Kategori:Stortingsrepresentanter fra Høyre
Kategori:Stortingsrepresentanter for Troms
Kategori:Stortingsrepresentanter 1989–1993
Kategori:Stortingsrepresentanter 1993–1997
Kategori:Stortingsrepresentanter 1997–2001
Kategori:Lokalpolitikere i Tromsø
Kategori:Høyre-politikere i Troms
Kategori:Norske bankfolk
Kategori:Norske bedriftsledere
Kategori:Norske frimurere
Kategori:Nordmenn dømt for seksuallovbrudd
Kategori:Personer fra Tromsø kommune